**ПРОФЕСИОНАЛНА ГИМНАЗИЯ ПО ИКОНОМИКА И**

 **УПРАВЛЕНИЕ “ЕЛИАС КАНЕТИ” – РУСЕ**

ул. “Борисова” 22 🕿 Директор/канцелария: 082/83 45 10: Пом. директор: 082/83 40 74: e-mail: pgiu-ruse@jusoft.net

УКАЗАНИЯ

за действие при работа в случаи на разпространение, употреба и/или държане с цел разпространение на наркотични вещества или техните аналози в ПГИУ „Елиас Канети“ и прилежащата му територия

**Настоящите указания имат за цел прилагането на последователна и целенасочена политика, която се споделя и следва от цялата училищна общност и се подкрепя от всички отговорни институции.**

**Реакции на педагогически специалисти** **и на непедагогически персонал в случаи на констатиране на разпространение на наркотични вещества.**

І. ЗАДЪЛЖЕНИЯНА ПЕРСОНАЛА

При констатиране на разпространение на наркотични вещества в училище педагогическите специалисти и непедагогическият персонал са длъжни веднага да уведомят директора или заместник-директора на училището.

ІІ. ПРОЦЕДУРА ЗА ИНФОРМИРАНЕ И СЪОБЩАВАНЕ НА СЛУЧАИ

1. Ученици свидетели на разпространение на наркотични вещества – уведомяват класния ръководител и/или директора , заместник- директора.
2. Ученици свидетели на употреба на наркотични вещества – уведомяват класния ръководител и/или директора , заместник- директора.
3. Ученици принуждавани или склонявани да закупуват наркотици от свои съученици или лица в или извън училище – уведомяват класния ръководител и/или директора , заместник- директора.
4. Ученици свидетели на разпространение или употреба на наркотични вещества или склонявани да закупуват наркотици могат да подадат сигнал като използват анонимната кутия за сигнали в училище.
5. Ученици свидетели на разпространение и на употреба на наркотични вещества или склонявани да закупуват наркотици могат да подадат сигнал на телефонна линия - 116 111
6. Ученици принуждавани или склонявани да закупува наркотици от свои съученици или лица **в или** извън училище или станали свидетели на такава ситуация могат да подадат сигнал в най-близкото поделение на МВР или на телефон 112.
7. Педагогическите специалисти и непедагогическият персонал са длъжни при установяване на случай на разпространение или употреба на наркотични вещества или на случай на ученици склонявани да закупуват наркотици незабавно да уведомят директора на училището.
8. Всеки от педагогическите специалисти и непедагогическият персонал при установяване на случай на разпространение или употреба на наркотични вещества или на случай на ученици склонявани да закупуват наркотици попълва Дневника за констатирани случаи на разпространение на наркотични вещества.

ІІІ. ПРОЦЕДУРИ ЗА ДЕЙСТВИЕ ПРИ УСТАНОВЯВАНЕ НА СЛУЧАИ НА РАЗПРОСТРАНЕНИЕ ИЛИ УПОТРЕБА НА НАРКОТИЧНИ ВЕЩЕСТВА

1. **Педагогическите специалисти и непедагогическият персонал действат в следната последователност:**
	1. При съмнение или получен сигнал за употреба на наркотични вещества от учениците в училище:
* Информират директора на училището.
* При необходимост се изолира засегнатия ученик/ ученици – в медицинския кабинет или в кабинета на заместник- директора.
* Разговаря се с ученика/ учениците свидетели на разпространение или употреба на наркотични вещества или склонявани да закупуват наркотици.
* Уведомява се класния ръководител, който от своя страна уведомява родителите/ настойниците на ученика/ учениците.
* Уведомява се училищния психолог за предоставяне на подкрепа както на засегнатия ученик/ученици, така и на учениците, които съобщават за случаи на разпространение и на употреба на наркотични вещества.
* Документиране на случая в Дневника законстатирани случаи на разпространение на наркотични вещества.
1. **Уведомяване на институциите**
	1. При съмнение/ установяване на лица, разпространяващи наркотични вещества в училище уведомяването на служител на МВР може да стане по няколко начина:
* Позвъняване на телефонен номер 112, общ европейски телефон за спешни повиквания;
* Уведомяване чрез посещение в най-близкото поделение на МВР;
* Уведомяване на полицейски инспектор или разузнавач, отговарящи за района на образователната институция;
* Подаване на сигнал на електронен пощенски адрес на МВР.
	1. Уведомява се отдел «Закрила на детето», ДПС, Център за психично здраве; ПИЦ;
1. **Създаване на Екип за взаимодействие с отговорните институции**
* В случай на разпространение и употреба на наркотични вещества директорът създава Екип за взаимодействие с отговорните институции. Членове на екипа са заместник- директора, класният ръководител на ученика/ учениците, училищния психолог. Екипът е мултидисциплинарен и включва също представител на отдела за закрила на детето в дирекция „Социално подпомагане“, на районното управление на полицията (РУП), на регионалното управление на образованието (РУО), на общинския съвет по наркотичните вещества (ОбСНВ).
* Екипът изготвя план за подкрепа на засегнатия ученик/ ученици или план за превенция с цел предпазване на останалите ученици от употреба и злоупотреба с наркотични вещества.
* Всички действия и мерки, които предприема мултидисциплинарния екип (МДЕ), са съобразени с изискването на пълна поверителност и запазване достойнството и личността на ученика, без отправяне на обвинение , запазване авторитета на училището и без разгласяване на възникналия проблем.
* Всеки член на МДЕ подаване на декларация за конфиденциалност.
1. **Взаимодействие на училищното ръководство със здравните служби в случай на употреба на наркотични вещества.**
* При установяване на признаци за употреба на наркотични вещества от учениците, учителите и училищния психолог задължително уведомяват директора на училището, който от своя страна е длъжен да сигнализира здравните служби.
* Училището и здравните служби планират съвместни дейности, които да насочат учениците към здравословен начин на живот и да ги предпазят от употреба на наркотични вещества - информационни кампании, предоставяне на консултации и подкрепа на учениците и техните семейства.
* Здравните служби осигуряват при необходимост консултации със специалисти и предоставяне на информация и обучение на учители и персонал, както и създаване на програми за превенция и рехабилитация.
* Училищното ръководство , учителите и училищния психолог се обучават относно разпознаване на признаците на употреба на наркотични вещества от учениците.

**5. Комуникация с родителите в случаи на установяване на разпространение и** **употреба на наркотични вещества от децата им.**

* Родителите задължително се запознават с влезлите в сила Указания за действие при работа в случаи на разпространение, употреба и/или държане с цел разпространение на наркотични вещества или техните аналози в училищата и прилежащата им територия.
* След запознаване с Механизма, родителите подписват декларация за информирано съгласие за предприемане на последващи действия от страна на МДЕ при доказано разпространение, употреба и/или държане с цел разпространение на наркотични вещества или техните аналози в училищата и прилежащата им територия.
* Ръководството на училището в най- кратък срок информира родителите за случаи на установена употреба или разпространение на наркотични вещества от децата им в училището.
* На родителите се предоставят ясни и точни детайли относно случая, включително мерките, които са взети от училището и здравните служби.
* Родителите се канят на среща с ръководството на училището и представители на здравните служби, за да обсъдят възможния подход и действия.
* Родителите се информират за наличните ресурси и програми за подкрепа на децата, които са засегнати от употребата на наркотични вещества - консултации със специалисти, участие в рехабилитационни програми и др.

**Изготвил:** Училищен координационен съвет